Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 744/14/8803	Košice II, 9.3.2015
EEČ : 2-64-69-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Košice II
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX

	V trestnej veci vedenej proti obv. XXXXX pre prečin zanedbania povinnej výživy podľa § 207 ods. 1, ods. 3 písm. b/, c/ Trestného zákona -	na tom skutkovom základe, 

že

-	ako povinný si od 27. 01. 2009 doposiaľ neplní svoju vyživovaciu povinnosť voči svojmu synovi XXXXX, nar. XXXXX a to aj napriek tomu,  že mu to vyplýva zo Zákona o rodine č. 36/2005 Z. z. v znení neskorších predpisov a bol k tomu zaviazaný  rozsudkom Okresného súdu Bratislava XXXXX zo dňa 19. 11. 2008, ktorý nadobudol právoplatnosť dňa 27. 01. 2009, na základe ktorého bol mal. XXXXX zverený do spoločnej pestúnskej starostlivosti manželom XXXXX, nar. XXXXX a XXXXX, nar. XXXXX, obaja bytom XXXXX, ul. Tr. SNP čXXXXX a jeho otec zaviazaný platiť výživné na dieťa sumou 66,38 € (2.000,- Sk) vždy do 15. dňa toho-ktorého mesiaca vopred na účet Úradu práce sociálnych vecí a rodiny XXXXX počnúc od doby prevzatia maloletého do starostlivosti pestúnov, hoci bol v predchádzajúcich dvadsiatich štyroch mesiacoch za taký čin odsúdený trestným rozkazom Okresného súdu Pezinok sp. zn. XXXXX zo dňa 03. 05. 2011, ktorý nadobudol právoplatnosť dňa 23. 07. 2011, čím takto svojím konaním dlhuje Úradu práce sociálnych vecí a rodiny XXXXX od 27. 01. 2009 do súčasnosti na základe rozsudku na  výživnom sumu vo výške 4.712,98 €

lebo trestné stíhanie je neprípustné, proti tomu, kto zomrel alebo bol vyhlásený za mŕtveho

Odôvodnenie:
	Uznesením vyšetrovateľa  Okresného riaditeľstva PZ, Odbor kriminálnej polície sp. zn. XXXXX bolo podľa § 206 ods. 1 Trestného poriadku vznesené obvinenie XXXXX pre prečin zanedbanie povinnej výživy podľa § 207 ods. 1, ods. 3 písm. b/, c/  Trestného zákona na tom skutkovom základe, ako je to uvedené v predmetnom uznesení.

Preskúmaním predmetného spisu som v rámci prokurátorského dozoru zistila, že z výsledkov vykonaného dokazovania vyplýva jednoznačný a nespochybňujúci záver o tom, že je trestné stíhanie neprípustné (§ 9 ods. 1 písm. d/ Trestného) /proti tomu kto zomrel alebo bol vyhlásený za mŕtveho/ 

	Vyššie uvedenú skutočnosť, že obvinený XXXXX dňa 19. 12. 2014 zomrel preukazuje oznámenie o úmrtí Matričného úradu obce XXXXX.

	Podľa § 215 ods. 1 písm. d/ Trestného poriadku prokurátor zastaví trestné stíhanie, ak je trestné stíhanie neprípustné podľa § 9 ods. 1 písm. d/ Trestného poriadku.

Vzhľadom na uvedené som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Zuzana Pramuková-Kolesárová
prokurátorka